Tertia dynastia Ur
Tertia dynastia Ur vel Ur III aut Imperium Neosumerium fuit dynastia regum Sumeriorum, quae post cladem Gutiorum Sumeriam regnavit inter annos 2111 et 2004 a.C.n. (chronologia media). Gutii superati sunt a Sumeriis quos contra rebellaverant, Utu-hengal duce, sed mox Utu-hengal, qui erat rex Orchoes superatus est ab regibus in Ur. In aetate Neosumeria codex Ur-Nammu compulsus est, unus ex primis codicibus legalibus. Fortasse Carmen Gilgami scriptum est hoc in tempore. Ex septentrione et occidente barbari continenter impetus faciebant, usque ad regnum Shu-sin, qui aedificavit saeculo XXI a.C.n. murus Martuum, ne barbari regnum iam intrare possent. Imperium Neosumerium anno 2004 a.C.n. deletum est ab invasionibus orientalium Elamitarum, dum gentes Semiticae occidentis (Amorrei), urbes vallium capiunt et regna creant.